7 AUGUSTUS – Afrikanergeskiedenis
1795 – Die Slag van Muizenberg
Die eerste Britse oorname van die Kaap het nie eintlik plaasgevind omdat die Britte op daardie stadium die Kaap in besit wou neem nie, maar omdat hulle die Kaap wou help verdedig teen 'n moontlike Franse oorname. Die Britte het Goewerneur Sluysken aan die Kaap versoek om hulle magte hier te laat land, omdat Franse besit van die Kaap die Britse handel met die Ooste ernstig sou benadeel. Sluysken het die versoek oorweeg, maar hy en die Politieke Raad het die Britte nie vertrou nie en het besluit om die Kaap teen enige invaller te verdedig.
Op 7 Augustus het die Britte voet aan wal gesit by Simonstad en die Kaap van daardie kant genader. Die Kapenaars was voorbereid en het hul magte saamgetrek op Muizenberg se strand. Lt-kol. de Lille het egter baie gou oorgegee en die Muizenberg-kamp met 'n groot klomp ammunisie het in die Britse hande geval. Enkele offisiere het hul posisie manhaftig probeer verdedig, maar die vyand het hulle gedwing om terug te val. 'n Afdeling burgers van Swellendam het ook deelgeneem aan die Slag en die stelling moedig probeer verdedig. Mettertyd is die Britse magte aansienlik versterk en het hulle hulle gereed gemaak vir 'n volle aanslag op die Kaap wat hulle sonder veel teenstand bereik het. Vredesamesprekings het egter begin en die formele oorname deur die Britte het op 16 September 1795 plaasgevind.
1900 – Anglo-Boereoorlog: Slag om Tygerpoort (Venterskroon)
1900 – Anglo-Boereoorlog: Skermutseling by Amersfoort (Rooikoppies)
1901 – Anglo-Boereoorlog: Kommandant Manie Maritz val Vanrhynsdorp in die Kaapprovinsie aan
1901 – Anglo-Boereoorlog: Slag van Fort Mpisane
Die Slag van Fort Mpisane, die laaste groot geveg van hierdie oorlog in die Laeveld.
1998 – Die Nasionale Pers verander sy naam amptelik na Naspers.
1881 – Ernest George (EG) Jansen, Suid-Afrikaanse politikus en agste goewerneur-generaal van Suid-Afrika (1951–1959) († 25 November 1959)
1895 – Cecilia Wessels, operasangeres († 14 Desember 1970)
1913 – John van den Berg, Afrikaanse uitsaaier en skrywer († 27 Februarie 1974)
1916 – Lalie Beukes, Afrikaanse skrywer († 8 Mei 2009)
1965 – Dr. Cornelius Francois (Vader Visser), opvoedkundige en jeugbewegingsleier (* 26 Julie 1882)
1965 – Samuel Bonnin (S.B.) Hobson, Afrikaanse skrywer van dierestories (* 17 September 1888)
2000 – Tertius Willem Jacobus (Tolla) van der Merwe, storieverteller en komediant (* 21 Augustus 1943)